kardosdrur/scandi-wiki huggingface dataset:
Så Hold Dog Kæft

Så Hold Dog Kæft! er det tredje studiealbum udgivet af den danske rapgruppe Østkyst Hustlers og udkom i 1998. 

Der blev fremstillet en musikvideo til sangen "Står Her Endnu", hvor Oliver Zahle medvirkede som en lejemorder, der forsøger at dræbe gruppens medlemmer.

Albummet fik blandede anmeldelser, men musikmagasinet GAFFA gav fire ud af seks stjerner og kaldte den for "hverdagsprosa på højt niveau" og skrev at de "flere gange har ... valgt en forrygende funky tone, der giver sangene den helt rigtige polish". Det solgte dog blot omkring 50.000 eksemplarer, hvilket var langt under forgængernes succes. Ved Danish Music Awards i 1999 blev albummet nomineret til "Årets Danske Rap Udgivelse", men tabte Den Gale Poses Sådan Er Reglerne, og vandt "Årets Danske Cover". Nikolaj Peyk vandt prisen som "Årets Danske Sangskriver".

De lunkne anmeldelser fik Peyk til at trække sig fra gruppen, da han efter eget udsagn ikke havde nogen ideer og mente, at han "modarbejdede projektet". Det blev gruppens sidste udgivelse indtil 2005, hvor de udgav opsamlingsalbummet Hustlerstil 1995-2005. Bossy Bo og Jazzy H havde i mellemtiden udgivet Get a Life Selv i 2003 under navnet Hustlerne. Først i 2020 udkommer det første Østkyst Hustlers album med den fulde besætning.

Spor 
 "Fuck'd Op" - 4:46
 "Står Her Endnu" - 4:02
 "Kyssesvinet" - 4:42
 "Kom Ikke Og Flash Din Zzurt På Drengene" - 2:26
 "B-mand" - 2:52
 "Fanden Ta' Det" - 3:45
 "Møntvask" - 3:51
 "2450 SV" - 1:54
 "Så Hold Dog Kæft" - 4:12
 "Tredje Til Højre" - 3:33
 "Sort Snak" - 3:27
 "Fredag Aften Nørrebro" - 1:50

Personel 
 Bossy Bo - rap
 Jazzy H - rap
 Nikolaj Peyk - producer, tekst
 DJ Jan - scratch
 Ole Jensen - guitar
 Niels Dahl - bas
 Rasmus Müller - bas
 Emil de Waal - trommer (spor 1 og 4)
 Oliver Zahle - percussion
 Svend Overgaard - lydtekniker og mix
 Århus Horns - horn
 Carsten Jul - hammondorgel
 Albert Campos - baggrundsvokal
 Peaches Lavon - baggrundsvokal

Referencer

Eksterne henvisninger 
 Så Hold Dog Kæft! på Discogs

Album fra 1998
Østkyst Hustlers-album
Oldsmobile Alero

Oldsmobile Alero var en stor mellemklassebil fra det amerikanske bilmærke Oldsmobile, som i Europa blev solgt under varemærket Chevrolet.

Modellen kom på markedet i april 1998 som efterfølger for Oldsmobile Achieva. Alero var tilmed den sidste nye mellemklassemodel fra mærket Oldsmobile og også den sidste bilmodel, som blev solgt under dette varemærke.

Produktionen sluttede i april 2004.

Historie 
Alero var designet af designstudiet Alero Alpha, som i 1997 præsenterede en futuristisk designet sportscoupé på bilmesser.

Seriebilen fandtes som firedørs sedan og todørs coupé. Modellen delte platform og motorer med Pontiac Grand Am, Chevrolet Malibu og Oldsmobile Cutlass; alle disse modeller var bygget på General Motors' N-platform.

Motorprogrammet omfattede en firecylindret 2,4-litersmotor og en 3,4-liters V6-motor. Begge motorerne var som standard udstyret med automatgear.

Bilerne havde som standard et omfangsrigt komfortudstyr med bl.a. aircondition, fartpilot, alarm, el-ruder og antispinregulering.

Alero blev i nogle europæiske lande solgt under navnet Chevrolet Alero, men kun som sedan.

Produktionen blev afsluttet med specialserien Final 500. Disse 500 sidste Alero'er var udstyret med specielle emblemer, hvis design orienterede sig mod historiske Oldsmobile-logoer, mørkerød metallak og en mærkat med bilens løbende nummer.

Den sidste Alero Final 500 var ligeledes den sidste Oldsmobile-bil, som blev bygget. Den er i dag udstillet på Ransom Eli Olds Transportation Museum.

Noter

Litteratur 
 Flammang, James M./Kowalke, Ron: Standard Catalog of American Cars 1976–1999. Kraus Publishing, Iola 1999.

Eksterne henvisninger 

 Test af Chevrolet Alero V6 i Teknikens Värld

Bilmodeller
Store mellemklassebiler
Coupéer
Forhjulstrukne biler
Biler introduceret i 1998
Biler fra 1990'erne
Biler fra 2000'erne
Johannes Geis

Johannes Geis (født 17. august 1993) er en fodboldspiller fra Tyskland, der spiller for Sevilla, udlejet fra Schalke 04. Han har tidligere spillet for Mainz 05.

Eksterne henvisninger

Referencer 

Fodboldspillere fra Tyskland
Fodboldspillere fra Greuther Fürth
Fodboldspillere fra Mainz 05
Fodboldspillere fra FC Schalke 04
Rantzau (kommune)

Rantzau er en by og kommune i det nordlige Tyskland, beliggende i Amt Großer Plöner See under Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Rantzau er beliggende omkring 11 km nordøst for Plön og 7 km sydvest for Lütjenburg ved Bundesstraße 430. Fra 1910 til 1938 var der i Rantzau jernbanestation på linjen Kleinbahn Kirchbarkau–Preetz–Lütjenburg.

Eksterne kilder/henvisninger 

 Kommunens side  på amtets websted].
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Polandball

Polandball, også kendt som countryball, er et brugergenereret politisk internetfænomen, der stammes på den /int/-afdelingen af det tyske imageboard Krautchan.net i slutningen af 2009. Memet er vist i række af onlinetegneserier, hvor lande, områder, og regioner præsenteres som personaer, der interagerer på ofte gebrokkent engelsk, og gør nar af nationale stereotyper og internationale forhold. Polandball har også opnået stor succes på YouTube, hvor den mest abonnerede Polandball-centrerede kanal er No Idea Animation.

Referencer

Eksterne henvisninger 

 Polandball på Know Your Meme

Se også 
 NPC (mem)
 Pepe the frog
 Scandinavia and the World
 Hetalia: Axis Powers

Internetfænomener
Onlinetegneserier
Nationale personifikationer
Polen
Rathjensdorf

Rathjensdorf er en by og kommune i det nordlige Tyskland, beliggende i Amt Großer Plöner See under Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Rathjensdorf er beliggende i nærheden af Bundesstraße 430 omkring 2 km nord for Plön. Den er en vejby langs den ca. 1 km lange Alte Dorfstraße. I Trentmoor, har floden Kossau sit udspring.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Stejleplads

En stejleplads betegner det område, hvor fiskere hænger sine fiskegarn på stejler (pæle) for at tørres og renses, og hvor fisk bliver ophængt til tørring.

Eksterne henvisninger 
Stejleplads (Ordbog over Det danske Sprog)

Fiskeri
Renault Espace III

Renault Espace III (type JE) er den tredje modelgeneration af bilfabrikanten Renaults MPV, Espace.

Modelhistorie 

Den i november 1996 introducerede Espace III var ligesom sin forgænger udviklet og produceret af Matra, og var ligesom forgængeren udstyret med et kunststofkarrosseri monteret på et forzinket stålchassis.

JE var udstyret med nyudviklede firecylindrede motorer, som for første gang var monteret på tværs. Det drejede sig om en 2,0-litersmotor, som med 8 ventiler ydede 84 kW (114 hk) og med 16 ventiler (fra 1998) 103 kW (140 hk). Forgængerens V6-motor blev i en modificeret version med 123 kW (167 hk) benyttet i type JE frem til 1998, og herefter afløst af en nyudviklet V6-motor med 24 ventiler og 140 kW (190 hk). Samtidig blev CAN-Bus systemet indført i Espace. Også dieselmotorerne blev i løbet af modellens levetid moderniseret.

På Frankfurt Motor Show 1997 blev der præsenteret en 27 cm længere version med navnet Grand Espace, der som den første MPV overhovedet fik fire stjerner i Euro NCAP's kollisionstest. Modellen blev frem til september 2002 fremstillet i totalt 357.120 eksemplarer. Grand Espace type JE havde af alle Espace'er den største kabine, men også de største ydermål.

Facelift 

Til industriferien i sommeren 2000 blev der gennemført et facelift, som udvendigt kunne kendes på forlygterne med klare glas.

Fra september 2000 blev modelbetegnelserne ændret fra RT, RXE, Elyssee og Initiale til Authentique, Expression, Privilege og Initiale. Forkammerdieselmotoren med 83 kW (113 hk) blev afløst af to nye commonrailmotorer med 85 kW (115 hk) og 95 kW (129 hk).

2,0-liters benzinmotoren med otte ventiler og 84 kW (114 hk) blev kort efter faceliftet taget af modelprogrammet, hvorefter 16V-motoren (type F4R) var basismotor resten af modellens levetid.

Søstermodeller 
I efteråret 2001 blev der præsenteret en på Espace III baseret, firepersoners coupé med kunststofkarrosseri under navnet Renault Avantime. Produktionen af Avantime blev indstillet igen efter 18 måneder i foråret 2003 på grund af Matras insolvens.

Tekniske data

Referencer

Litteratur 
 Automobil Revue. Katalog 1997 og 2002 (på tysk og fransk).

Eksterne henvisninger 

3
Store MPV'er
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Vandspidsmus

Vandspidsmus (Neomys fodiens) er en insektæder, der tilhører Spidsmusefamilien. Den er op til 10 cm lang fra snude til halerod (dertil halen, der måler 5-8 cm). Den har en kort pels, der er sort på oversiden og oftest hvid på undersiden med en skarp grænselinje mellem de to sider. Ofte er halespidsen hvid (dog kun sjældent i Danmark). Dyret lever bl.a. af insekter, orme og andre smådyr samt undertiden større dyr som frøer og fugle.

Spidsmusen er vidt udbredt i det meste af Europa samt en del af Asien (det nordlige Lilleasien, det vestlige samt stillehavskysten af Sibirien og Koreahalvøen). Den er udbredt i hele Danmark. Den er vurderet som næsten truet på den danske rødliste 2019.

Den findes i flere forskellige omgivelser - især ved søer og vandløb, men også i skov, hegn og enge. De spidsmus, man finder længst fra vand, er som regel unge dyr.

Vandspidsmusen bygger typisk rede i enten huler under jorden eller i hule træer op til tre meters højde. Den er især aktiv om natten, men kan også ses om dagen. Når dyrene jager, sker det af og til i grupper.

Vandspidsmusen spyt er har giftigt hvilket gør den til et af de få giftige pattedyr, men den er i praksis ikke i stand til at gennembryde skindet på større dyr eller mennesker.

Se også 
 Almindelig spidsmus
 Dværgspidsmus

Referencer 

Spidsmus
Danmarks pattedyr
Gytte Rue

Gytte Berner Rue, født Gytte Berner Nielsen (født 4. april 1918 i København - død 9. december 1993 i Søborg) var en dansk arkitekt og journalist ved Danmarks Radio. Hun var bl.a. mangeårig programmedarbejder og vært på P1. Bl.a. radioserien Familiespejlet. Gytte Rue var i 1980 medstfter af foreningen "Kvinder for fred". Hun var datter af arkitekten Viggo Berner Nielsen. Gytte Rue var i perioden 1961-69 formand for den danske afdeling af CISV. Gytte Rue var gift med arkitekt Niels Rue og fra ca. 1950 med Robert Holmberg. Hun var mor til Nele Rue, ligeledes journalist på Danmarks Radio.

Noter 

Arkitekter fra Danmark
Ansatte i DR
Wittmoldt

Wittmoldt er en by og kommune i det nordlige Tyskland, beliggende i Amt Großer Plöner See under Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Wittmoldt er beliggende ved floden Schwentine omkring 3 km vest for Plön. Ved kommunens østende løber Bundesstraße 76. De europæiske fjernvandreveje E1 og E6 går gennem Wittmoldt.

Kommunen er præget af landbrug, som omfatter 78 % af arealet, Skove og vandflader omfatter 17 %  I kommunen ligger Güsdorfer Teiche hvor der findes den største indenlandske skarvkoloni i Slesvig-Holsten, med 392 ynglepar (2012).

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Conestee Mill

Conestee Mill er en historisk vandmølle i det kommunefrie område Conestee, i South Carolina, USA.
 Møllen er en turistattraktion, og  ligger i nærheden af cykel- og fodgængerstierne i Lake Conestee Nature Park.

Historie
Arkæologer har fundet spor af at Cherokee-indianerne, i kolonitidens Amerika, ofte brugte området omkring Conestee Mill som en lejrplads. I 1794 blev et 80 ha stort område overdraget til Andrew Nelson, der grundlagde møllen. Omkring 1820 var der et lille samfund i området.

Før 1833, blev møllen solgt til Vardry McBee, der navngav møllen "McBee Factory". Den blev på den tid brugt til at producere papir, strikkegarn, og bomuld. Efter 1875, blev McBee Factory omdøbt til Conestee Mill, møllens nuværende navn .

Møllen lukkede først i 1939, men genåbnede senere i 1946 af en ny ejer. Møllen lukkede officielt i 1971, og den 2. marts 2014 blev møllen med dens dæmning og sø noteret på National Register of Historic Places.

References

Bygninger, konstruktioner og anlæg i South Carolina
Vandmøller
Annelie Drewsen

Annelie Drewsen (født 1980 i Spånga) er en svensk forfatter, freelancejournalist og lærer.

Hendes skønlitterære forfatterskab består af de parallelsprogede billedbøger om Adam, børnebogen Stella får ett syskon og de letlæste ungdomsbger om Amina. Som journalist skriver hun især om skolerelaterede emner.

Bibliografi 
 Inte så fort Adam, 2011, Vivlio (parallelsproget med arabisk, spansk, somali, persisk respektive bosnisk)
 Inte klia Adam, 2011, Vivlio (parallelsproget med spansk, somali, polsk respektive bosnisk)
 Stella skaffar ett syskon, 2013, Rabén & Sjögren
 Gapa stort Adam, 2014, Vivlio (parallellsproget med arabisk, spansk, finsk respektive somali)
 Spring, Amina!, 2014, Nypon
 Kom igen, Amina! 2015, Nypon

Referencer 

Forfattere fra Sverige
Capital Cities

"Capital cities" er også det engelske udtryk, der betyder "hovedstæder(ne)".

Capital Cities er et indiepopband fra Los Angeles, California, grundlagt i 2008 af Ryan Merchant og Sebu Simonian. Capital Cities er bedst kendt for deres singler "Safe and Sound" og "Kangaroo Court".

Diskografi

Album
 In a Tidal Wave of Mystery

Singler
 "Safe and Sound"
 "Kangaroo Court"

Externe henvisninger
 Officiel webside (engelsk)

Musikere fra Capitol Records
Musikgrupper fra 2008
Renault Espace II

Renault Espace II (type J63) er den anden modelgeneration af bilfabrikanten Renaults MPV, Espace.

Modelhistorie 
Bilen var en videreudvikling af den 18 cm kortere forgænger, baseret på J11-platformen, og var i produktion fra januar 1991 til oktober 1996.

Såvel karrosseriet som kabineudstyret var modificeret. J63 havde en strømningsgunstigere, rundere form og motorer med større ydelse. Det drejede sig om benzinmotorer med fire eller seks cylindre samt en turbodieselmotor, hvilket gav bilen en tophastighed på op til . J63 fandtes også i en firehjulstrukket version med tilnavnet Quadra.

I Kina blev modellen i årene 1994 til 1999 fremstillet af Sanjiang Renault Automobile under navnet Renault Univers.

Trods den tiltagende konkurrence blev der på knap seks år solgt 316.419 eksemplarer af Espace II.

Espace F1 

I år 1994 præsenterede Renault i anledning af Espace-seriens 10-års fødselsdag en specialversion med navnet Espace F1 som prototype.

Ingeniørerne fra Matra benyttede teknik fra Formel 1, som f.eks. Renault V10-motoren fra 1993-sæsonen med et slagvolume på 3,5 liter og ca. 595 kW (810 hk), hvilket fik Espace til at accelerere fra 0 til 100 km/t på mindre end 3 sekunder, og til 200 km/t på under 7 sekunder. Topfarten var lidt over . Den forholdsmæssigt ugunstige aerodynamik begrænsede dog tophastigheden.

En serieproduktion var ikke planlagt og i denne form heller ikke mulig, da motoren kun kunne startes eksternt og var monteret i midten af kabinen. Dette resulterede i kabinetemperaturer på over 60 °C og et støjniveau betydeligt over 100 dB.

Tekniske data

Noter

Litteratur 
 Automobil Revue. Katalog 1996 (på tysk og fransk).
 Renault Espace instruktionsbog. Renault S.A., april 1992. 60 25 108 008/NE 543 (på tysk).

Eksterne henvisninger 

2
Store MPV'er
Forhjulstrukne biler
Biler introduceret i 1991
Biler fra 1990'erne
Steen Hasselbalch

Steen Hasselbalch (15. juli 1881, Randers - 11. december 1952, København) dansk forlagsbogholder. Blandt de kendte bøger som Hasselbalch har været med til at udgive kan nævnes 9. April, skildret i Breve fra danske Soldater, Margaret Mitchells Borte med Blæsten og Hasselbalchs Kulturbibliotek nr. 1-285, udgivet siden 2. verdenskrig indtil 1969.

Søn af grosserer Steen Hasselbalch og hustru Louise Cathrine Behrens. Gift den 10. august 1913 i Humlebæk med Jutta Margrethe Kongsted (1889-1977).

Forlæggere fra Danmark
Agger Kirke

Agger Kirke er en kirke i landsbyen Agger i det vestlige Thy.  Den er kirke i Agger Sogn, Sydthy Provsti (Aalborg Stift). Kirken ligger i Thisted Kommune; indtil Kommunalreformen i 1970 lå den i Vestervig-Agger Sognekommune i Refs Herred (Thisted Amt), 1970-2006 i Sydthy Kommune. 

En ældre kirke (Vester Agger Kirke) blev 1838 erstattet af den nuværende, da havet kom stadig tættere på kirken.

De sidste rester af Vester Agger Kirke styrtede i havet 1839.

Galleri

Referencer

Eksterne henvisninger

 Agger Kirkes historie  på Aalborgstift.dk, med tekst og billeder, ude og inde

Kirker i Aalborg Stift
Kirker i Thisted Amt
Kirker i Thisted Kommune
Victor Boysen

Victor Boysen (født 6. marts 1993 i København) er tidligere formand for Radikal Ungdom samt medlem af Radikale Venstres hovedbestyrelse og forretningsudvalg.

Boysen er opvokset Charlottenlund. Han blev student fra Ordrup Gymnasium i 2012 og læser i dag statskundskab ved Københavns Universitet. Han har været lokalformand for Radikal Ungdom Nordkøbenhavn, næstformand for Radikal Ungdoms hovedbestyrelse, international ordfører og internationalt medlem af forretningsudvalget. I oktober 2015 blev han valgt som landsformand for Radikal Ungdom efter Christopher Røhl Andersen. I august 2017 trådte Victor Boysen af, og Sigrid Friis Proschowsky blev valgt som ny landsformand for ungdomspartiet. 

Boysen har blandt andet gjort sig bemærket i den offentlige debat ved at foreslå, at man afvæbner politiet , nedlægger kongehuset og indstiller støtten fra Radikale til Socialdemokratiet.

Referencer 

Formænd for Radikal Ungdom
Personer fra København
Flyvebranchens Personale Union

Flyvebranchens Personale Union (også forkortet FPU) er en faglig organisation for piloter, kabinepersonale, helikopterpiloter og afis-operatører i Danmark og Grønland.

Faglig konflikt med Ryanair 
Da lavprisselskabet Ryanair oprettede en base i Københavns Lufthavn i 2015 varslede FPU konflikt mod Ryanair med krav om, at flyselskabet skulle tegne overenskomst for sine ansatte. Da Arbejdsretten samme år gav FPU medhold i at indlede blokade mod flyselskabet som lovligt fagligt middel, lukkede Ryanair basen i København.

Noter

Eksterne henvsininger 
 

Fagforbund under FH
Etableret i 1970
FN's Generalforsamlings resolution 68/262

FN's generalforsamling vedtog 27. marts 2014 Resolution 68/262. Dokumentet blev vedtaget som FNs reaktion på Ruslands annektering af dele af Ukraines område (Autonome Republik Krim, Sevastopol). Resolution gentog tilsagn fra FN 's Generalforsamling med hensyn til Ukraines territoriale integritet inden for dets internationalt anerkendte grænser og understregede ugyldigheden af folkeafstemning om Krim.

Resolution blev introduceret af Canada, Costa Rica, Tyskland, Litauen, Polen og Ukraine.

Vedtagelsen af resolutionen blev efterfulgt af syv mislykkede forsøg fra FN's sikkerhedsråd på at finde en løsning på spørgsmålet om Krimkrisen. Resultatet af disse bestræbelser var et veto fra Rusland.

Se også 
 Forenede Nationer
 Annektering af Krim som den Russiske Føderation

Eksterne henvisninger 
 Lidegaard: Rusland har invaderet Ukraine

Referencer 

FN
Ukraines historie
Ruslands historie
Jorginho (fodboldspiller, født 1991)

Jorge Luiz Frello Filho (født d. 20. december 1991), kendt som Jorginho, er en brasiliansk-italiensk professionel fodboldspiller som spiller som for Premier League-klubben Arsenal og Italiens landshold.

Baggrund 
Født i Brasilien, Jorginho fik italiensk statsborgskab gennem sin tipoldefar, som havde immigreret fra Italien til Brasilien.

Klubkarriere

Hellas Verona 
Jorginho flyttede til Verona som 15-årig da han blev del af Hellas Veronas ungdomsakademi. Han blev i 2010-11 sæsonen udlejet til A.C. Sambonifacese som spillede i den fjerde bedste række. Der var her han gjorde sin førsteholdsdebut i fodbold. Efter lejeaftalen fik han i september 2011 sin førsteholdsdebut for Hellas Verona.

Napoli 
Jorginho skiftede i januar 2014 til Napoli. Jorginho spillede i sine første 1,5 sæsoner i Napoli hovedsageligt som rotationsspiller, men efter ankomsten af Maurizio Sarri som træner, så fik han sit store gennembrud i en mere defensiv rolle end han havde spillet tidligere.

Chelsea 
Jorginho skiftede i juli 2018 til Chelsea. Transferen skete den samme dag som at træner Maurizio Sarri også blev fremvist som ny mand hos Chelsea. Han havde en god start på sin tid i klubben, og i kun den tredje kampe i Premier League satte han en klubrekord på 158 vellykkede afleveringer i en kamp. Det var også godt nok til den næstbedste afleveringskamp i Premier Leagues historie, kun bag İlkay Gündoğans rekord af 167 fra forrige sæson.

Han spillede i 2020-21 sæsonen en central rolle i at Chelsea vandt Champions League, og han blev efter sæson kåret til årets mandelige spiller i Europa af UEFA. Han blev også i sæsonen trejdeplads i Ballon d'Or afstemningen.

Arsenal 
Jorginho skiftede i januar 2023 til Chelseas lokalrivaler Arsenal.

Landsholdskarriere 
Født i Brasilien, men med italiensk statsborgerskab, Jorginho kunne spille for begge lande. Han gjorde allerede i 2014 det klart at hans fortrukne var det italienske landshold. Han fik sin debut for Italiens landshold den 24. marts 2016.

Han var del af Italiens trup som vandt europamesterskabet i 2020, og blev her inkluderet i tuneringens hold.

Titler 
Napoli
 Coppa Italia: 1 (2013-14)
 Supercoppa Italiana: 1 (2014)

Chelsea

 UEFA Champions League: 1 (2020-21)
 UEFA Europa League: 1 (2018-19)
 UEFA Super Cup: 1 (2021)
 FIFA Club World Cup: 1 (2021)

Italien

 Europamesterskabet: 1 (2020)

Individuelle

 UEFA Europa League Sæsonens hold: 1 (2018-19)
 UEFA Champions League Sæsonens hold: 1 (2020-21)
 Europamesterskabet Tuneringens hold: 1 (2020)
 UEFA Men's Player of the Year: 1 (2020-21)
 FIFA FIFPro World11: 1 (2021)

Referencer

Eksterne henvisninger 

Fodboldspillere fra Brasilien
Fodboldspillere fra Italien
Fodboldlandsholdsspillere fra Italien
Fodboldspillere fra Hellas Verona FC
Fodboldspillere fra A.C. Sambonifacese
Fodboldspillere fra S.S.C. Napoli
Fodboldspillere fra Chelsea F.C.
Fodboldspillere fra Arsenal F.C.
Deltagere ved det europæiske mesterskab i fodbold 2020